title: stavkaning qoʻllanilishi - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: (2-q.)
  Agar tegishli chet davlatning qonunchiligida Oʻzbekiston Respublikasining
  diplomatik
  vakolatxonalariga
  va
  ularga
  tenglashtirilgan
  vakolatxonalarga,
  ushbu
  vakolatxonalarning diplomatik hamda maʼmuriy-texnik xodimlariga (shu jumladan ular bilan
  birga yashaydigan oila aʼzolariga) nisbatan xuddi shunday tartib belgilangan boʻlsa yoxud bunday
  norma Oʻzbekiston Respublikasining xalqaro shartnomasida nazarda tutilgan boʻlsa, nol darajali
  stavkani qoʻllash ushbu moddaning birinchi qismi 1-bandiga muvofiq amalga oshiriladi.
  (OʻzR
  21.04.2021-y. OʻRQ-683-son Qonuni tahriridagi qism)
  (3-q.)
  Suv taʼminoti, kanalizatsiya, sanitariya jihatdan tozalash, issiqlik taʼminoti boʻyicha
  aholiga koʻrsatiladigan xizmatlarni realizatsiya qilishga doir aylanmaga, shu jumladan bunday
  xizmatlarni uy-joy mulkdorlari shirkatlari tomonidan aholi nomidan, shuningdek idoraviy uy-joy
  fondi uylarida yashayotgan aholi uchun Oʻzbekiston Respublikasi Mudofaa vazirligining va
  Oʻzbekiston Respublikasi Milliy gvardiyasining boʻlinmalari tomonidan olishga, nol darajali
  stavka boʻyicha soliq solinadi.
  (4-q.)
  Nol darajali stavka qimmatbaho metallarni ishlab chiqaruvchilar tomonidan
  qimmatbaho metallarni olish boʻyicha vakolatli organga realizatsiya qilinadigan bunday
  metallarga nisbatan qoʻllaniladi.